ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী বিভিন্ন উৎসব উপলক্ষে দেশবাসীকে শুভেচ্ছা জানিয়েছেন
নয়াদিল্লি, ১৪ এপ্রিল, ২০২০
প্রধানমন্ত্রী শ্রী নরেন্দ্র মোদী বিভিন্ন উৎসব উপলক্ষে দেশবাসীকে শুভেচ্ছা জানিয়েছেন। এক গুচ্ছ ট্যুইটে প্রধানমন্ত্রী বলেছেন, “বিভিন্ন উৎসব উদযাপন উপলক্ষে দেশবাসীকে শুভেচ্ছা। এই উৎসবগুলি দেশে সৌভ্রাতৃত্ববোধের মানসিকতাকে আরও দৃঢ় করুক। এই উৎসবগুলি জীবনে খুশি ও সুস্বাস্থ্য নিয়ে আসুক। কোভিড-১৯ এর ভীতি মোকাবিলায় এই উৎসবগুলি আগামী দিনে সমবেত লড়াইয়ে আরও শক্তি যোগাক।
শুভ নববর্ষ! পয়লা বৈশাখের শুভেচ্ছা। নতুন বছর আপনাদের সকলের জীবনে সুখ ও সমৃদ্ধির বার্তা নিয়ে আসুক।
সকলকে বিশুর শুভেচ্ছা। নতুন বছর সকলের কাছে নতুন আশা ও উদ্যম নিয়ে আসুক। এই নববর্ষ সকলের জীবনে সুস্বাস্থ্য ও কল্যাণ নিয়ে আসুক।
সকলকে পুথান্দুর শুভেচ্ছা। সকলের খুশি ও সুস্বাস্থ্য কামনা করি।
বোহাগ বিহুর শুভ মুহূর্তে সকলকে শুভেচ্ছা জানাই”।
(CG/BD/SB
যোগাযোগওতথ্যপ্রযুক্তিমন্ত্রক
আজাদি কা অমৃত মহোৎসবের অঙ্গ হিসেবে ভারতীয় ডাক বিভাগ 'ব্যাঙ্কিং দিবস' উদযাপন করেছে
কেন্দ্রীয় যোগাযোগ প্রতিমন্ত্রী শ্রী দেবু সিং চৌহান মুগা সিল্কের ওপর একটি বিশেষ ডাক কভার প্রকাশ করেছেন
ডাক বিভাগ আর্থিক সচেতনতা তৈরি করতে এবং প্রচারের জন্য আর্থিক অন্তর্ভুক্তি মেলার আয়োজন করেছে
নতুন দিল্লি, ১১ অক্টোবর, ২০২১
কেন্দ্রীয় যোগাযোগ মন্ত্রকের অধীন ডাক বিভাগ আজাদী কা অমৃত মহোৎসবের অঙ্গ হিসেবে এবং জাতীয় ডাক সপ্তাহ উপলক্ষে ব্যাঙ্কিং দিবস উদযাপন করেছে।
কেন্দ্রীয় যোগাযোগ প্রতিমন্ত্রী শ্রী দেবু সিং চৌহানের উপস্থিতিতে আসাম ডাক সার্কেল মুগা সিল্কের জিআই ট্যাগ নিয়ে আজ একটি স্পেশাল ডাক কভারও প্রকাশ করেছে। ব্যাঙ্কিং দিবস উপলক্ষে এদিন পাঁচজন কন্যা সন্তানের হাতে তাদের অভিভাবকদের উপস্থিতিতে সুকন্যা সমৃদ্ধি একাউন্ট  পাসবুক তুলে দেওয়া হয়েছে। কেন্দ্রীয় মন্ত্রী এদিন তাঁর ভাষণে ভারতীয় ডাক বিভাগের কৃতিত্ব, পারদর্শিতা এবং দায়বদ্ধতার কথা উল্লেখ করেন। অনুষ্ঠানে গৌহাটির ইন্ডিয়ান ইনস্টিটিউট অফ টেকনোলজির অধিকর্তা সহ পেটেন্ট বিভাগের বিজ্ঞানীরা উপস্থিত ছিলেন।
গোটা অক্টোবর মাস জুড়ে ভারতীয় ডাক বিভাগ জাতীয় ডাক সপ্তাহ উদযাপন করছে। এরই মাঝে বিশ্ব ডাক দিবস গত ৯ অক্টোবর পালন করা হয়েছে। এর পাশাপাশি, সংস্কৃতি মন্ত্রক ১১ থেকে ১৭ অক্টোবর পর্যন্ত ডাক বিভাগের সহযোগিতায় আজাদী কা অমৃত মহোৎসব উদযাপন করছে। সেইসঙ্গে, ১১ অক্টোবর উদযাপন করা হচ্ছে ব্যাঙ্কিং দিবস।
ভারতীয় ডাক বিভাগ নটি ক্ষুদ্র সঞ্চয় প্রকল্প ১.৫৭ লক্ষ্ ডাকঘরে পরিচালনা করে থাকে। প্রধানমন্ত্রী জন সুরক্ষা যোজনা ডাকঘরের মাধ্যমে পাওয়া যায়। বেটি বাঁচাও বেটি পড়াও অভিযান এর অঙ্গ হিসাবে সুকন্যা সমৃদ্ধি যোজনা কে বাস্তবায়িত করতে ডাক বিভাগ গুরুত্বপূর্ণ ভূমিকা পালন করে চলেছে। এর মাধ্যমে কন্যা সন্তানদের ক্ষমতায়ন সুদৃঢ় করা হচ্ছে। এই প্রকল্পটি ২০১৫ সালের জানুয়ারি মাসে শুরু হওয়ার পর থেকে এ পর্যন্ত সারা দেশজুড়ে সুকন্যা সমৃদ্ধি যোজনায় মোট ২.২ কোটি অ্যাকাউন্ট খোলা হয়েছে।
ডিজিটাল আর্থিক অন্তর্ভুক্তি বা ডিজিটাল ফিনান্সিয়াল ইনক্লিউশন হিসেবে ডাক বিভাগ ১ সেপ্টেম্বর ২০১৮ থেকে ইন্ডিয়া পোস্ট পেমেন্ট ব্যাঙ্ক  চালু করেছে। প্রধানমন্ত্রী শ্রী নরেন্দ্র মোদী এই কর্মসূচির সূচনা করেছিলেন। এই ব্যবস্থার মাধ্যমে পাঁচ কিলোমিটারের মধ্যে বসবাসকারী যে কোন পরিবারের মধ্যে ব্যাঙ্কিং অ্যাক্সিস পয়েন্ট থাকায় সরকারের উদ্দেশ্য পূরণ করে। ইন্ডিয়া পোস্ট পেমেন্ট ব্যাঙ্ক-এর মাধ্যমে বিভিন্ন ধরনের আর্থিক ও অ-আর্থিক পরিষেবা প্রদান করা হয়। যার মধ্যে রয়েছে আধার এনাবেল পেমেন্ট সিস্টেম, ডিজিটাল সেভিংস একাউন্ট, ডিজিটাল লাইফ সার্টিফিকেট অর্থাৎ জীবন প্রমাণ প্রভৃতি।
এবছর ভারতীয় ডাক বিভাগ আজাদী কা অমৃত মহোৎসব উদযাপন করছে। এর অঙ্গ হিসেবে প্রতিটি জেলায় আর্থিক অন্তর্ভুক্তি বা ফিনান্সিয়াল ইনক্লিউশন মেলার আয়োজন করেছে। এবছর ব্যাঙ্কিং দিবসের মূল ভাবনা হচ্ছে, সুকন্যা সমৃদ্ধি যোজনাকে উৎসাহ প্রদান করা।
এর পাশাপাশি মেলা গুলিতে ভারতের স্বাধীনতার ৭৫ বছর উপলক্ষে বিভিন্ন ধরনের তথ্য চিত্র প্রদর্শন করা হচ্ছে। মেলার মাধ্যমে ডাকঘরে ক্ষুদ্র সঞ্চয় প্রকল্পের সুবিধা এবং ইন্ডিয়া পোস্ট পেমেন্ট ব্যাঙ্ক এর তাৎপর্য সম্পর্কে সংশ্লিষ্ট সকলকে অবহিত করা হচ্ছে। অডিও ভিসুয়াল মাধ্যমে এর প্রচার করা হচ্ছে।
ক্ষুদ্র সঞ্চয় এবং আইপিপিবি'র সঙ্গে যুক্ত শীর্ষস্থানীয় কর্মীদের ব্যাঙ্কিং দিবসে স্বীকৃতি দেওয়া হয়েছে।
পশ্চিমবঙ্গের মুর্শিদাবাদ সেন্ট্রাল সাব ডিভিশনের অধীন সাতুই সাব অফিসেও আজ ব্যাঙ্কিং দিবস উদযাপন করা হয়েছে। সিকিমের গ্যাংটক মুখ্য ডাকঘরেও দিনটি উপলক্ষে নানা অনুষ্ঠানের আয়োজন করা হয়।
CG/ SB
(Visitor Counter : 234
রেলমন্ত্রক
ভারতীয় রেল ২০০০০ কোচ পরিবর্তন করতে প্রস্তুত যাতে প্রয়োজনে ৩.২ লক্ষ আইসোলেশন বেড-এর ব্যবস্থা করা যেতে পারে
কোভিড-১৯ রোগীদের জন্য সমস্ত প্রয়োজনীয় সুযোগ সুবিধায় সজ্জিত আইসোলেশন কোচ প্রস্তুত করা হচ্ছে
প্রাথমিকভাবে ৫০০০ টি কোচ প্রস্তুত করা হচ্ছে যেখানে ৮০০০০ বেড থাকছে
বিভিন্ন জোনে এই কোচ পরিবর্তনের কাজ চলছে
নতুন দিল্লি, ৩১ মার্চ ২০২০
কোভিড-১৯ মোকাবিলায় ভারতীয় রেল দেশে কোয়ারান্টাইন ব্যবস্থা বাড়ানোর লক্ষে ২০০০০ কোচকে কোয়ারানটাইন / আইসোলেশন কোচে পরিবর্তন করার জন্য প্রস্তুত করার সিদ্ধান্ত নিয়েছে। এর জন্য সেনাবাহিনীর চিকিৎসা পরিষেবা, বিভিন্ন জোনাল রেলের চিকিৎসা বিভাগ, কেন্দ্রীয় সরকার, স্বাস্থ্য মন্ত্রক এবং আয়ুষ্মান ভারতের সাথে আলোচনা করা হয়। পাঁচটি জোনাল রেল ইতিমধ্যে কোয়ারান্টাইন / বিচ্ছিন্ন কোচের প্রোটোটাইপ প্রস্তুত করেছে।
পরিবর্তিত ২০০০০ কোচে প্রয়োজনে ৩.২ লক্ষ আইসোলেশন বেড-এর ব্যবস্থা করা যেতে পারে। প্রাথমিকভাবে ৫০০০ টি কোচ প্রস্তুত করা হচ্ছে যেখানে কোয়ারান্টাইন / আইসোলেশনের সুবিধে থাকছে। এই ৫০০০ কোচে ৮০০০০ বেডের ব্যবস্থা করা যেতে পারে। একটি কোচে ১৬ টি আইসোলেশন বেডের ব্যবস্থা থাকছে।
কেবল নন-এসি আইসিএফ স্লিপার কোচগুলিকে কোয়ারেন্টাইন / আইসোলেশন কোচে পরিবর্তিত করার পরিকল্পনা করা হচ্ছে। এতে একটি ভারতীয় স্টাইলের টয়লেটকে স্নানের ঘরে রূপান্তরিত করা হবে। এটিতে বালতি, মগ এবং সোপ ডিস্পেন্সর থাকবে। লিফট টাইপ হ্যান্ডেল সহ ট্যাপগুলি ওয়াশবেসিনে থাকবে। এরকমই একটি ট্যাপ যথাযথ উচ্চতায় বসাতে হবে যাতে বালতিতে জল ভরা যায়।
বাথরুমের নিকটবর্তী প্রথম কেবিনটির আইসলে দুটি হাসপাতাল / প্লাস্টিকের পর্দা লাগানো থাকবে যাতে পুরো আট বার্থের কেবিনগুলিতে প্রবেশ এবং প্রস্থানের ব্যবস্থা করা যায়। এই কেবিনটি স্টোর / প্যারামেডিক্স অঞ্চল হিসাবে ব্যবহৃত হবে। মেডিকেল বিভাগ দুটি অক্সিজেন সিলিন্ডারও সরবরাহ করবে যার জন্য এই কেবিনের পাশের সাইডবার্থে উপযুক্ত ক্ল্যাম্পিংয়ের ব্যবস্থা করতে হবে।
প্রতিটি কেবিনে মিডল বার্থ সরানো হবে। প্রতিটি কেবিনে চিকিৎসা সরঞ্জাম রাখার জন্য, প্রতিটি বার্থের জন্য দুটি অতিরিক্ত বটল হোল্ডার সরবরাহ করা হবে। ভিতরে মশার প্রবেশ এড়াতে এবং সঠিক বায়ুচলাচল রাখতে উইন্ডোতে মস্কিউটো নেট লাগানো হবে। প্রতিটি কেবিনে আবর্জনা ব্যাগের সাথে লাল, নীল এবং হলুদ রঙের পা চালিত ঢাকনাসহ ৩ টি ডাস্টবিন সরবরাহ করা হবে।
কোচের অভ্যন্তরের তাপের প্রভাব রক্ষার জন্য বাঁশের / খুস ম্যাটগুলি ছাদে এবং কোচের অভ্যন্তরে লাগানো হবে। ল্যাপটপ এবং মোবাইলের জন্য সমস্ত চার্জিং পয়েন্ট সচল রাখার ব্যবস্থা থাকবে। কোচগুলিকে যখন নেওয়া হবে তখন অবশ্যই সমস্ত সুযোগ-সুবিধার জিনিসপত্র সেখানে থাকা উচিত সে বিষয়টি নিশ্চিত করতে হবে।
প্রাথমিক ৫০০০ টি কোচের মধ্যে এই কোচগুলিকে পরিবর্তনের জন্য জোন ভিত্তিক বরাদ্দ নিম্নরূপ:
ক্রমিক সংখ্যা জোন পরিবর্তন করা হবে এমন কোচের সংখ্যা ক্রমিক সংখ্যা জোন পরিবর্তন করা হবে এমন কোচের সংখ্যা
১। সিআর ৪৮২ ৯। এনডব্লিউআর ২৬৬
২। ইআর ৩৩৮ ১০। এসআর ৪৭৩
৩। ইসিআর ২০৮ ১১। এসসিআর ৪৮৬
৪। ইকোআর ২৬১ ১২। এসইআর ৩২৯
৫। এনআর ৩৭০ ১৩। এসইসিআর ১১১
৬। এনসিআর ২৯০ ১৪। এসডব্লিউআর ৩১২
৭। এনইআর ২১৬ ১৫। ডব্লিউআর ৪১০
৮। এনএফআর ৩১৫ ১৬। ডব্লিউসিআর ১৩৩
রেলের স্বাস্থ্য পরিষেবা সংক্রান্ত মহানির্দেশক এই কোয়ারান্টাইন / আইসোলেশন কোচ / ট্রেনগুলির পরিচালনার জন্য বিশদ এসওপি জারি করবে। জোনাল রেলগুলিকে অবিলম্বে উপরোক্ত পরিবর্তন, পরিকল্পনা করার এবং প্রস্তুতির তারিখ রেল বোর্ডকে জানানোর পরামর্শ দেওয়া হয়েছে।
(CG/TG
প্রধানমন্ত্রীরদপ্তর
আসামের গোয়ালপাড়ায় এইপিসিএল-এর এলপিজি বটলিং কারখানা জাতির উদ্দেশে উৎসর্গ করার প্রশংসা করেছেন প্রধানমন্ত্রী
নয়াদিল্লি, ১৩ এপ্রিল, ২০২৩
প্রধানমন্ত্রী শ্রী নরেন্দ্র মোদী আসামের গোয়ালপাড়ায় এইপিসিএল-এর এলপিজি বটলিং কারখানা জাতির উদ্দেশে উৎসর্গ করার প্রশংসা করেছেন। তিনি বলেন, এর ফলে ত্রিপুরা, আসাম ও মেঘালয়ের গ্রাহকদের বিশেষ সুবিধা হবে।
পেট্রোলিয়াম ও প্রাকৃতিক গ্যাস দপ্তরের প্রতিমন্ত্রীর এক ট্যুইটের জবাবে প্রধানমন্ত্রী তাঁর ট্যুইটে বলেন;
“এর ফলে ত্রিপুরা, আসাম ও মেঘালয়ের গ্রাহকদের বিশেষ সুবিধা হবে।”
PG/PM/NS
(
যুবওক্রীড়াবিষয়কমন্ত্রক
শ্রী অনুরাগ ঠাকুর ২০২০ টোকিও অলিম্পিকে ভারতীয় দলের প্রস্তুতি/ অংশগ্রহণের বিষয় পর্যালোচনা করতে উচ্চ স্তরীয় কমিটির বৈঠকে পৌরোহিত্য করেছেন
নতুন দিল্লি, ১২ জুলাই, ২০২১
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর ২০২০-র টোকিও অলিম্পিকের জন্য ভারতীয় দলের প্রস্তুতি/ অংশগ্রহণের বিষয়ে পর্যালোচনা করতে আজ নতুন দিল্লিতে উচ্চ স্তরীয় কমিটির সপ্তম বৈঠকে পৌরোহিত্য করেছেন। এদিনের এই বৈঠকে যুব বিষয়ক ও ক্রীড়া প্রতিমন্ত্রী শ্রী নিশীথ প্রামাণিক উপস্থিত ছিলেন। এছাড়াও ক্রীড়া সচিব রবি মিত্তল, এসএআই-এর মহানির্দেশক শ্রী সন্দীপ প্রধান, ভারতীয় অলিম্পিক অ্যাসোসিয়েশনের সভাপতি শ্রী নরিন্দর বাত্রা এবং ক্রীড়া বিভাগের শীর্ষ আধিকারিকরা এই বৈঠকে যোগ দেন।
বৈঠকে টোকিও অলিম্পিকে নির্বাচিত খেলোয়াড়দের জন্য বিশ্বমানের প্রশিক্ষণ এবং সুযোগ সুবিধা সহ বিভিন্ন বিষয় নিয়ে আলোচনা করা হয়। শ্রী অনুরাগ ঠাকুর #চিয়ার ফর ইন্ডিয়া –এর প্রচারের অগ্রগতি এবং আগামীকাল বিকেল ৫ টায় টোকিও অলিম্পিকে অংশগ্রহণকারী অ্যাথলেটদের সঙ্গে প্রধানমন্ত্রী শ্রী নরেন্দ্র মোদীর আলাপচারিতার প্রস্তুতির বিষয়েও আধিকারিকদের সঙ্গে আলোচনা করেন। তিনি বলেন, আসন্ন টোকিও অলিম্পিক দূরদর্শন এবং বিভিন্ন সরকারি সামাজিক যোগাযোগ মাধ্যমগুলিতে সরাসরি সম্প্রচার করা হবে।
CG/SS/SKD
(Visitor Counter : 125
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ২৩ ফেব্রুয়ারি, ২০২২
দেশব্যাপী টিকাকরণ অভিযানের আওতায় এপর্যন্ত ১৭৬.১৯ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১ লক্ষ ৬৪ হাজার ৫২২
মোট করোনা রোগীর ০.৩৮ শতাংশ উপসর্গযুক্ত
করোনা থেকে সুস্থতার হার ৯৮.৪২ শতাংশ
গত ২৪ ঘণ্টায় করোনা থেকে সুস্থ হয়েছেন ৩১ হাজার ৩৭৭ জন। এই নিয়ে মোট করোনামুক্ত মানুষের সংখ্যা হল ৪ কোটি ২১ লক্ষ ৮৯ হাজার ৮৮৭
গত ২৪ ঘণ্টায় করোনা আক্রান্ত হয়েছেন ১৫ হাজার ১০২ জন
দৈনিক সংক্রমণের হার ১.২৮ শতাংশ
সাপ্তাহিক সংক্রমণের হার ১.৮০ শতাংশ
২৪ ঘণ্টায় ১১ লক্ষ ৮৩ হাজার ৪৩৮টি নমুনা পরীক্ষা করা হয়েছে। এই নিয়ে এপর্যন্ত মোট ৭৬.২৪ কোটি নমুনা পরীক্ষা করা হল
CG/SD/SKD/
(Visitor Counter : 119
প্রতিরক্ষামন্ত্রক
কলকাতার মেসার্স শালিমার ওয়ার্কস লিমিটেডে সপ্তম আড়াইশো যাত্রী বহনকারী জলযান “মঞ্জুলা” -র যাত্রার সূচনা
নয়াদিল্লি, ২৩ নভেম্বর, ২০২২
কলকাতার মেসার্স শালিমার ওয়ার্কস লিমিটেডে ২৩ নভেম্বর ২০২২-এ পশ্চিমবঙ্গের পরিবহণ দপ্তরের মুখ্যসচিব আইএএস শ্রী বিনোদ কুমার যাত্রীবাহী জলযান “মঞ্জুলা” -র যাত্রার সূচনা করেছেন। উপস্থিত ছিলেন কলকাতার ওয়ারশিপ প্রোডাকশান সুপারিনটেনডেন্ট কমোডর ইন্দ্রজিৎ দাশগুপ্ত। এই জলযানটি প্রতিরক্ষা মন্ত্রকের “মেক ইন ইন্ডিয়া” উদ্যোগের গর্বিত প্রতীক। এই জলযানের সমস্ত প্রধান অপ্রধান যন্ত্রপাতি সবই তৈরি হয়েছে দেশে।
ভারত সরকারের “আত্মনির্ভর ভারত” উদ্যোগের সঙ্গে সাযুজ্য রেখে আড়াই শো যাত্রীবাহী সপ্তম জলযানটির নির্মাণ ও হস্তান্তরের চুক্তি সম্পন্ন করেছে কলকাতার মেসার্স শালিমার ওয়ার্কস লিমিটেড। ৭টির মধ্যে ৬টি জলযান ইতিমধ্যেই হস্তান্তর করা হয়েছে পোর্ট ব্লেয়ার, বিশাখাপত্তনম এবং মুম্বাইতে। এই জলযানগুলির আয়ু ২৫ বছর। এই জলযানগুলি ভারতীয় নৌবাহিনীর দৈনন্দিন কাজে এবং রসদ-সংক্রান্ত প্রয়োজনে লাগানো হবে।
PG/AP/NS
(Visitor Counter : 62
শ্রমওকর্মসংস্থানমন্ত্রক
প্রধানমন্ত্রী বলেছেন, "শ্রমেব জয়তে" মন্ত্রের উদ্যমী মনোভাব বজায় রাখতে হবে,সরকার শ্রমিকদের কল্যাণে প্রতিশ্রুতিবদ্ধ
নতুন দিল্লি, ৩০ ডিসেম্বর, ২০২০
কেন্দ্রীয় শ্রম ও কর্মসংস্থান দফতরের প্রতিমন্ত্রী শ্রী সন্তোষ কুমার গাঙ্গোয়ার শ্রম ব্যুরোর শতবর্ষ পূর্তি উপলক্ষে আজ আয়োজিত এক অনুষ্ঠানে শ্রম ব্যুরো নিয়ে একটি বিশেষ ডাক টিকিট প্রকাশ করেছেন। ডাক বিভাগের মহানির্দেশক শ্রী বিনীত পান্ডে এই অনুষ্ঠানে উপস্থিত ছিলেন।
প্রধানমন্ত্রী শ্রী নরেন্দ্র মোদী এই উপলক্ষে শ্রম ব্যুরোর উদ্দেশে এক বিশেষ বার্তা প্রদান করেছেন । প্রধানমন্ত্রী বার্তায় জানিয়েছেন শ্রম ব্যুরো বিগত একশো বছর ধরে শ্রম সৃষ্টি , মজুর এবং কর্মসংস্থানের পরিসংখ্যান তুলে ধরতে অত্যন্ত দায়িত্ব ও নিষ্ঠার সঙ্গে কাজ করে চলেছে। শতবর্ষ উপলক্ষে বিশেষ ডাকটিকিট প্রকাশের জন্য অভিনন্দন জানান প্রধানমন্ত্রী। বার্তায় তিনি আরও জানান যে “শ্রমেব জয়তে” মন্ত্রের উদ্যমী মনোভাব বজায় রাখতে হবে। সরকার শ্রমিকদের কল্যাণে প্রতিশ্রুতিবদ্ধ এবং তাদের উন্নয়নে লাগাতার প্রয়াস চালিয়ে যাচ্ছে। প্রধানমন্ত্রী এও জানিয়েছেন তিনটি ঐতিহাসিক শ্রম বিধি কেবলমাত্র পরিযায়ী শ্রমিকদের স্বার্থই রক্ষা করবে না, পাশাপাশি কর্মসংস্থানের সুযোগ বৃদ্ধি পাবে। প্রধানমন্ত্রী তার বার্তায় আরও বলেন, কার্যকর নীতি নির্ধারণ ও শ্রমিকদের কল্যাণে পরিকল্পনার জন্য শ্রমিক এবং মজুরি সম্পর্কে নির্ভরযোগ্য পরিসংখ্যান পাওয়া অত্যন্ত প্রয়োজন । তিনি দৃঢ় প্রত্যয় ব্যক্ত করেন য শ্রম ব্যুরো আধুনিক প্রযুক্তিকে কাজে লাগিয়ে তথ্য সংগ্রহ, বিশ্লেষণ এবং প্রচারের কাজকে আরও জোরদার করে তুলবে। আগামী দিনে ব্যুরোর সাফল্য কামনা করেন তিনি।
শ্রম ও কর্মসংস্থান দফতরের প্রতিমন্ত্রী শ্রী গাঙ্গোয়ার জানান, শ্রমদিবস সৃষ্টি এবং শ্রমিক সম্পর্কিত পরিসংখ্যান নির্ধারণ ক্ষেত্রে সরকারের নির্দিষ্ট সময়ের মধ্যে সমীক্ষা ও সর্বক্ষণের কাজ চালিয়ে শ্রম ব্যুরো উচ্ছ্বসিত প্রশংসা অর্জন করেছে।তিনি বলেন আগে যেখানে পাঁচ বছরের মধ্যে কেবল একবার কর্মসংস্থানের তথ্য পাওয়া যেত, সেখানে ব্যুরো এক সরকারি সংস্থা হিসেবে কর্মসংস্থান ও বেকারত্ব বিষয়ে সর্বভারতীয় স্তরে বাড়ি বাড়ি সমীক্ষার কাজ চালিয়ে বার্ষিক প্রতিবেদন প্রকাশ করেছে।এমনকি ত্রৈমাসিক ভিত্তিতেও প্রতিবেদন প্রকাশ করা হয়েছে। প্রধান মন্ত্রী মুদ্রা যোজনা  এর আওতায় রেকর্ড সময়কালে কর্মসংস্থান সৃষ্টি নির্ধারণের কাজও ব্যুরোকে অর্পণ করা হয়েছে বলে তিনি জানান ।
শ্রী গাঙ্গোয়ার বলেন সম্প্রতি পরিযায়ী শ্রমিক, গৃহ কাজে যুক্ত কর্মী ও পরিবহণ শ্রমিকদের উপর চারটি সর্বভারতীয় সমীক্ষার দায়িত্ব অর্পণ করা হয়েছে শ্রম ব্যুরোর উপর। ২০২১ সালের মার্চ মাসের প্রথম দিকে এর কাজ শুরু হবে এবং অক্টোবরে প্রতিবেদন প্রকাশ করা হবে। শ্রম ব্যুরোর ঐতিহ্য ও সংরক্ষণের উপরে জোর দেন মন্ত্রী।অনুষ্ঠানে মন্ত্রকের সচিব ও শ্রম ব্যুরোর মহানির্দেশক সহ বিশিষ্ট ব্যক্তিবর্গ উপস্থিত ছিলেন।
আয়ুষ
চিকিৎসার কাজে ব্যবহৃত আয়ুষের উপাদান প্রয়োগে নীতি নির্দেশিকা
নয়াদিল্লী, ২২ মার্চ, ২০২২
আয়ুষের পণ্য-সামগ্রীর বিজ্ঞাপনে বিভিন্ন সময় বিভ্রান্তিকর তথ্য পরিবেশনের অভিযোগ সম্পর্কে কেন্দ্রীয় সরকার অবগত আছে। ২০১৮ থেকে ২০২১ সাল পর্যন্ত ফার্মাকো ভিজিলেন্স সেন্টার ফর আয়ুর্বেদ, সিদ্ধা, ইউনানি অ্যান্ড হোমিওপ্যাথি ড্রাগস ১৮ হাজার ৮১২টি আপত্তিকর বিজ্ঞাপনের বিষয়ে প্রয়োজনীয় তথ্য সরকারকে দিয়েছে। ক্রেতা উপভোক্তা দপ্তরের অধীনে বিভ্রান্তিকর বিজ্ঞাপন সংক্রান্ত অভিযোগ শাখায় ২০১৪র এপ্রিল থেকে ২০২এর জুলাই পর্যন্ত ১৪১৬টি আয়ুষ সংক্রান্ত বিভ্রান্তিকর বিজ্ঞাপনের অভিযোগ জমা পরেছে। এছাড়াও ২০১৭ থেকে ২০১৯এর মধ্যে আয়ুষ মন্ত্রকের সঙ্গে সমঝোতাপত্র স্বাক্ষরের পর অ্যাডভারটাইজিং স্ট্যান্ডার্ড কাউন্সিল অফ ইন্ডিয়া ১ হাজার ২২৯টি আয়ুষ পণ্যের বিভ্রান্তিকর বিজ্ঞাপনের বিষয়ে তথ্য সরকারকে জমা দিয়েছে। ১৯৫৪ সালের ড্রাগস অ্যান্ড ম্যাজিক রেমেডিজ আইন অনুসারে কোনো ওষুধ বা ওষুধের উপাদানের বিষয়ে বিভ্রান্তিকর বিজ্ঞাপন প্রচারিত হলে সেক্ষেত্রে জরিমানার সংস্থান রয়েছে। আয়ুষ পদ্ধতির চিকিৎসায় ব্যবহৃত ওষুধগুলিও এই আইনের আওতায় পরে। রাজ্য ও কেন্দ্রশাসিত অঞ্চলগুলি ১৯৪০ সালে ড্রাগস অ্যান্ড কসমেটিকস আইন এবং ১৯৫৪ সালের ড্রাগস অ্যান্ড ম্যাজিক রেমেডিজ আইন প্রয়োগ করে প্রয়োজনীয় ব্যবস্থা নিতে পারে।
ফার্মাকো ভিজিলেন্স সেন্টার ফর আয়ুর্বেদ, সিদ্ধা, ইউনানি অ্যান্ড হোমিওপ্যাথি ড্রাগস-এর কেন্দ্র দেশের বিভিন্ন প্রান্তে গড়ে তোলা হয়েছে। আয়ুষ মন্ত্রকের অধীনে এই সংস্থা বিভ্রান্তিকর বিজ্ঞাপনের বিষয়ে নজরদারি চালায় এবং রাজ্য ও কেন্দ্রশাসিত অঞ্চলগুলিকে এ বিষয়ে বিভিন্ন সময় তথ্য দিয়ে থাকে।
সংবাদ মাধ্যমের নিয়ামক সংস্থাগুলিকেও আয়ুর্বেদিক ওষুধের বিক্রির জন্য ব্যবহৃত বিজ্ঞাপনগুলির বিষয়ে নজরদারি চালাতে বলা হয়েছে। এই ধরণের বিভ্রান্তিকর বিজ্ঞাপন যাতে প্রচারিত না হয় তারজন্য তথ্য ও সম্প্রচার মন্ত্রক প্রয়োজনীয় নীতি-নির্দেশিকা জারি করেছে। আয়ুষ মন্ত্রক ২০১৮-র ৩১এ আগস্ট ওষুধ প্রস্তুতকারক সংস্থা এবং বিজ্ঞাপনের এজেন্সিগুলিকে সরকারি দপ্তর বা প্রতিষ্ঠানের নাম ব্যবহার করে বিজ্ঞাপন দিতে নিষেধ করেছে। ১৯৪৫ সালের ওষুধ সংক্রান্ত নিয়মাবলীর ১৬১ নম্বর ধারা অনুযায়ী যদি কোনো আর্য়ুবেদিক, সিদ্ধা এবং ইউনানি ওষুধ তৈরিতে বিষাক্ত কোনো উপাদান ব্যবহার করা হয় সেক্ষেত্রে ওই পণ্যটির প্যাকেটের ওপর ইংরাজি ও হিন্দি ভাষায় সতর্ক বার্তা লিখে দিতে হবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আয়ুষ মন্ত্রী শ্রী সর্বানন্দ সোনোওয়াল।
CG/CB/NS
(Visitor Counter : 102
মন্ত্রিসভারঅর্থনৈতিকবিষয়সংক্রান্তকমিটি
খাদি গ্রামোদ্যোগ বিকাশ যোজনা ২০১৭ – ১৮ থেকে ২০১৯ – ২০ পর্যন্ত চালিয়ে যাওয়ার প্রস্তাবে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ খাদি গ্রামোদ্যোগ বিকাশ যোজনা ২০১৭ – ১৮ থেকে ২০১৯ - ২০ পর্যন্ত চালিয়ে যাওয়ার প্রস্তাবে সিদ্ধান্ত হয়েছে। এই প্রকল্পের মধ্যে রয়েছে – এমপিডিএ, খাদি শিল্পে অনুদান, আইএসইসি এবং গ্রামোদ্যোগ ক্ষেত্রে অনুদান। সমগ্র প্রকল্প রূপায়ণে খরচ ধরা হয়েছে ২ হাজার ৮০০ কোটি টাকা।
মন্ত্রিসভার এই সিদ্ধান্তের ফলে খাদি ক্ষেত্রে শিল্পোদ্যোগ-ভিত্তিক কাজকর্ম পরিচালনার জন্য ‘রোজগার যুক্ত গ্রাম’ নামে এক নতুন উদ্যোগ গ্রহণ করা হবে। এর ফলে, চলতি ও আগামী অর্থবর্ষে গ্রামাঞ্চলের হাজার হাজার নতুন শিল্পীর কর্মসংস্থানের সুযোগ সৃষ্টি হবে। ‘রোজগার যুক্ত গ্রাম’ উদ্যোগকে ৫০টি জনপদে রূপায়ণ করা হবে। যেখানে ১০ হাজার চরকা, ২ হাজার তাঁত বয়ন যন্ত্র দেওয়া হবে। যার মাধ্যমে প্রতি গ্রামে ২৫০ জন করে তন্তুবায় সরাসরি কাজের সুযোগ পাবেন। এই কর্মসূচি রূপায়ণে প্রতিটি গ্রামে মূলধনী বিনিয়োগ হিসাবে ৭২ লক্ষ টাকা দেওয়া হবে। এছাড়াও, ১ কোটি ৬৪ লক্ষ টাকা চালু মূলধন হিসাবে যোগান দেওয়া হবে।
এই উদ্যোগের অপর একটি অঙ্গ হিসাবে খাদি ক্ষেত্রের আঞ্চলিক বৈচিত্র্যগুলির সদ্ব্যবহারের উদ্দেশ্যে চারটি ডিজাইন হাউস গড়ে তোলা হবে। এই কেন্দ্রগুলি আধুনিক নক্শা তৈরি করে তা খাদি প্রতিষ্ঠানগুলিতে পাঠাবে। এজন্য ৫ কোটি টাকা বিনিয়োগ করা হবে।
মন্ত্রিসভার সিদ্ধান্ত অনুযায়ী, খাদি ও গ্রামোদ্যোগের সঙ্গে যুক্ত আরও ৮টি প্রকল্পকে খাদি বিকাশ যোজনা এবং গ্রামোদ্যোগ বিকাশ যোজনার সঙ্গে অন্তর্ভুক্ত করা হবে।
CG/BD/SB
(Visitor Counter : 94
স্বাস্থ্যওপরিবারকল্যাণমন্ত্রক
স্বাস্থ্য ক্ষেত্রে ভারত ও মার্কিন যুক্তরাষ্ট্রের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নতুন, উন্নত ও উদ্ভাবনী বায়োমেডিকেল সরঞ্জাম ও প্রযুক্তির উন্নতিসাধনে এবং এইচআইভি, যক্ষ্মা, কোভিড-১৯ ও উদীয়মান সংক্রামক ও অবহেলিত রোগের চিকিৎসা এবং নির্মূলে সাহায্য করতে ভারতের জৈব প্রযুক্তি দপ্তর, ইন্ডিয়ান কাউন্সিল অফ মেডিকেল রিসার্চ -এর সঙ্গে মার্কিন যুক্তরাষ্ট্রের ইন্টারন্যাশনাল এইডস ভ্যাকসিন ইনিশিয়েটিভ -এর সাক্ষরিত সমঝোতাপত্রে অনুমোদন দিয়েছে।
এই সমঝোতাপত্র স্বাক্ষরে পারস্পরিক স্বার্থের ক্ষেত্রে আন্তর্জাতিক বৈজ্ঞানিক ও প্রযুক্তিগত সহযোগিতা পরিকাঠামো ক্ষেত্রে ভারত এবং মার্কিন যুক্তরাষ্ট্রের মধ্যে সম্পর্ককে আরও শক্তিশালী করে তুলবে।
CG/SS/SKD
(Visitor Counter : 60
স্বাস্থ্যওপরিবারকল্যাণমন্ত্রক
কোভিড জনিত পরিস্থিতিতে আশা কর্মীদের জন্য সুরক্ষা ব্যবস্থা
নতুন দিল্লি, ৯ ফেব্রুয়ারি, ২০২১
জাতীয় স্বাস্থ্য মিশনের আওতায় আশা কর্মীরা সামাজিক স্বাস্থ্য স্বেচ্ছাসেবক হিসেবে কাজ করে থাকে। তাঁরা কেবলমাত্র কাজের ভিত্তিতে উৎসাহ ভাতা পায়। কেন্দ্রীয় মন্ত্রিসভা ২০১৮-১৯ অর্থবছরে আশা কর্মীদের এই ভাতা ১ হাজার টাকা থেকে বাড়িয়ে প্রতিমাসে ২ হাজার টাকা করেছে।অনেক রাজ্য এবং কেন্দ্রশাসিত অঞ্চল তাদের নিজ নিজ বাজেট থেকে আশা কর্মীদের জন্য নির্দিষ্ট মাসিক ভাতা চালু করেছে। আশা কর্মীদের উৎসাহিত করতে এবং তাঁদের সুরক্ষার জন্য সরকার বহুবিধ ব্যবস্থা গ্রহণ করেছে। সরকার ২০১৮ সালে আশা কর্মীদের জন্য বেশ কিছু প্যাকেজের কথা ঘোষণা করে। আজ রাজ্যসভায় এক লিখিত প্রশ্নের উত্তরে কেন্দ্রীয় স্বাস্থ্য প্রতিমন্ত্রী অশ্বিনীকুমার চৌবে এই তথ্য জানিয়েছেন। প্রধানমন্ত্রী জীবন জ্যোতি বীমা যোজনায় আশা কর্মীদের অন্তর্ভুক্ত করা হয়েছে। এছাড়া প্রধানমন্ত্রী সুরক্ষা বীমা যোজনা, প্রধানমন্ত্রী শ্রমযোগী মানধন যোজনা প্রভৃতিতেও তাদের যুক্ত করা হয়েছে। এর পাশাপাশি প্রধানমন্ত্রী গরিব কল্যাণ যোজনায় আশা কর্মীদের বীমা কর্মসূচিতে অন্তর্ভুক্ত করা হয়েছে। যেখানে কোভিড সংক্রান্ত কর্তব্য পালন করতে গিয়ে জীবনহানি ঘটলে ৫০ লক্ষ টাকা পরিবার পাবে। কোভিড পরিস্থিতিতে আশা কর্মীদের সুরক্ষার জন্য পর্যাপ্ত পরিমাণে মাস্ক, স্যানিটাইজার সহ বিভিন্ন সুরক্ষা ব্যবস্থা গ্রহণ করা হয়েছে।
প্রধানমন্ত্রীরদপ্তর
ডঃ রাম মনোহর লোহিয়ার মৃত্যু দিবসে প্রধানমন্ত্রীর শ্রদ্ধার্ঘ
নয়াদিল্লি, ১২ অক্টোবর, ২০২০
প্রধানমন্ত্রী শ্রী নরেন্দ্র মোদী ডঃ রাম মনোহর লোহিয়াকে তাঁর প্রয়াণ দিবসে শ্রদ্ধা নিবেদন করেছেন।
প্রধানমন্ত্রী বলেছেন, “গণতন্ত্রকে শক্তিশালী করার জন্য তিনি নিজের জীবনকে উৎসর্গ করেছিলেন। লোহিয়াজী হলেন দেশের অনুপ্রেরণার উৎস, যিনি ক্ষমতার সঠিক ব্যবহারের জন্য, গণতান্ত্রিক মূল্যবোধকে রক্ষা করার জন্য নিজের জীবন বিসর্জন দিয়েছিলেন, ।
সমাজতন্ত্রের প্রবর্তক এবং যিনি ক্ষমতার সঠিক প্রয়োগ ও দেশহিতকে সবচেয়ে বেশি গুরুত্ব দিতেন, সেই লোহিয়াজীর প্রয়াণ দিবসে তাঁকে জানাই কোটি কোটি নমস্কার”।
CG/CB/SB
(
প্রধানমন্ত্রীরদপ্তর
প্রধানমন্ত্রী জাতীয় বাল পুরস্কার প্রাপকদের প্রশংসা প্রধানমন্ত্রীর
নয়াদিল্লি, ২৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী, প্রধানমন্ত্রী জাতীয় বাল পুরস্কার প্রাপকদের প্রশংসা করেছেন। ভারত সরকার উদ্ভাবন, সমাজ সেবা, শিক্ষা, খেলাধুলা, কলা ও সংস্কৃতি এবং সাহসিকতা- এই ৬টি বিভাগে অসাধারণ কৃতিত্বের জন্য প্রধানমন্ত্রী জাতীয় বাল পুরস্কার প্রদান করে। বাল শক্তি পুরস্কার বিভিন্ন শ্রেণীতে দেশের ১১টি শিশুকে প্রদান করা হবে। পুরস্কার প্রাপকদের মধ্যে ১১টি রাজ্য ও কেন্দ্রশাসিত অঞ্চলের ৬টি ছেলে ও ৫টি মেয়ে রয়েছে।
একগুচ্ছ ট্যুইট বার্তায় প্রধানমন্ত্রী বলেন;
“প্রধানমন্ত্রী জাতীয় বাল পুরস্কারে সম্মানিত হতে যাওয়া শিশুদের সঙ্গে এক দুর্দান্ত আলাপচারিতা হয়েছে।”
“আদিত্য সুরেশকে নিয়ে আমি গর্ব অনুভব করি। তিনি এর পরেও উল্লেখযোগ্য সাহস দেখিয়েছেন। তাঁর অস্থি রোগ দেখা দিয়েছিল। কিন্তু তার পরেও তিনি মনোবল হারাননি। একজন বিশিষ্ট গায়ক হিসেবে নিজেকে প্রতিষ্ঠিত করছেন। ৫০০র বেশি অনুষ্ঠানে অংশ নিয়েছেন।”
“এক গৌরবী রেড্ডি এই বয়সেই একজন বিশিষ্ট নৃত্যশিল্পী। বিভিন্ন অনুষ্ঠানে অংশ নিয়েছেন তিনি। ভারতীয় সংস্কৃতি সম্পর্কে তাঁর অগাধ ভালোবাসা। গৌরবী প্রধানমন্ত্রী জাতীয় বাল পুরস্কার পাচ্ছেন জেনে আমি আনন্দিত।”
“আমার তরুণ বন্ধু সম্ভব মিশ্র এক সৃজনশীল মানুষ। বহু নিবন্ধের লেখক সম্ভব নানা সম্মানেও ভূষিত হয়েছেন। প্রধানমন্ত্রী জাতীয় বাল পুরস্কার পাওয়ার জন্য আমি তাঁকে অভিনন্দন জানাই।”
“প্রধানমন্ত্রী জাতীয় বাল পুরস্কার-এর জন্য মনোনিত শ্রেয়া ভট্টাচার্য একজন বিশিষ্ট তবলা শিল্পী। সবচেয়ে বেশি সময় ধরে তবলা বাজানোর রেকর্ড রয়েছে তাঁর। তাঁর সঙ্গে দারুণ কথা-বার্তা হয়েছে।”
“নদীতে ঝাঁপিয়ে পড়ে এক মহিলাকে বাঁচিয়েছে রোহন রামচন্দ্র বাহির। তাঁর এই অসীম সাহসিকতা ও নির্ভয় মানসিকতার জন্য আমি গর্বিত। তাঁকে অনেক অভিনন্দন। আগামীদিনের জন্য রইল শুভেচ্ছা।”
“প্রধানমন্ত্রী জাতীয় বাল পুরস্কার-এর জন্য মনোনিত আদিত্য প্রতাপ সিং চৌহান বিশেষভাবে প্রতিভাবান। স্বচ্ছ জল নিশ্চিত করতে ব্যয়সাশ্রয়ী প্রযুক্তি নির্মাণে কাজ করছেন তিনি।”
“তরুণদের মধ্যে উদ্ভাবনকে জনপ্রিয় করে তুলতে কাজ করছে ঋষি শিব প্রসন্ন। নানা রকম অ্যাপ তৈরি করেন তিনি। বিজ্ঞান নিয়েও তাঁর বিশেষ আগ্রহ রয়েছে। প্রধানমন্ত্রী জাতীয় বাল পুরস্কার-এর জন্য মনোনিত হওয়ায় ঋষিকে অভিনন্দন।”
“অ্যাপ এবং অন্যান্য অনলাইন প্রোগ্রাম নিয়ে কাজ করে তরুণী অনুষ্কা জলি। প্রধানমন্ত্রী জাতীয় বাল পুরস্কার প্রাপকদের তালিকায় অনুষ্কা নির্বাচিত হওয়ায় আমি আনন্দিত।”
“বিভিন্ন মার্শাল আর্ট প্রতিযোগিতায় ভারতের প্রতিনিধিত্ব করেছেন হানায়া নিসার। পেয়েছেন বিভিন্ন পুরস্কারও। তাঁর সাফল্যে আমি গর্বিত।”
“শৌর্যজিৎ রঞ্জিত কুমার খাইয়ে ২০২২ সালের জাতীয় ক্রীড়া প্রতিযোগিতায় বিশেষ সাফল্য পেয়েছেন। মালখাম্বাকে জনপ্রিয় করতে তাঁর অবদান রয়েছে। আগামীদিনের জন্য তাঁকে অনেক শুভেচ্ছা। প্রধানমন্ত্রী জাতীয় বাল পুরস্কার প্রাপকদের তালিকায় শৌর্যজিৎ নির্বাচিত হওয়ায় আমি তাঁকে অভিনন্দন জানাই।”
“আসুন পরিচিত হই বিশিষ্ট দাবাড়ু কুমারী কোলাগাতলা আলানা মীনাক্ষির সঙ্গে। আন্তর্জাতিক স্তরে দাবা খেলায় সাফল্য অর্জন করেছেন তিনি। আগামীদিনের দাবা খেলোয়াড়দের উদ্বুদ্ধ করবেন তিনি।”
PG/PM/NS
(
রাষ্ট্রপতিরসচিবালয়
ভারতের সংবিধান প্রণয়নের ৭০তম বর্ষ উদযাপন অনুষ্ঠানে রাষ্ট্রপতি
নয়াদিল্লি, ২৬ নভেম্বর, ২০১৯
সংসদের সেন্ট্রাল হল-এ সাংসদদের পক্ষ থেকে আয়োজিত সংবিধান প্রণয়নের ৭০তম বর্ষ উদযাপন অনুষ্ঠানে রাষ্ট্রপতি শ্রী রামনাথ কোবিন্দ যোগ দেন।
অনুষ্ঠানে রাষ্ট্রপতি বলেন, ভারতীয় সংবিধান পৃথিবীর বৃহত্তম গণতন্ত্রের ভিত্তি। দেশের গণতান্ত্রিক পরিকাঠামোয় সর্বোচ্চ আইনই হল এই সংবিধান। এটি প্রতিনিয়তই আমাদের পরিচালনা করে। গণতান্ত্রিক ব্যবস্থাপনার উৎসই হল এই সংবিধান। সংবিধানের মধ্য থেকেই গণতন্ত্রকে খুঁজে পাওয়া যায়। আমাদের ভবিষ্যৎ প্রজন্মের প্রয়োজনের দিকে তাকিয়েই সংবিধান সংশোধনের ব্যবস্থাপনার বিষয়টি খুব সুন্দরভাবে তুলে ধরা হয়েছে। সংবিধান সংশোধনের বৈপ্লবিক পরিবর্তন আনার ব্যবস্থাপনা যাঁরা চালু করেছিলেন তাঁদের প্রতি আজ সশ্রদ্ধ চিত্তে শ্রদ্ধা জানান রাষ্ট্রপতি।
তিনি বলেন, গত ৭০ বছর ধরে সংবিধান দেশের মূল্যবোধ এবং সম্মান রক্ষা করে চলেছে। রাজ্য এবং কেন্দ্রের যে আইনসভা, প্রসাশন ও বিচারবিভাগের মতো তিনটি স্তম্ভ রয়েছে তা সমান্তরালভাবেই সামঞ্জস্য রেখে চলেছে। আমাদের প্রগতিশীল সংবিধান রাজ্য ও কেন্দ্রের মধ্যে সহযোগিতামূলক যুক্তরাষ্ট্রীয় কাঠামো উপহার দিয়েছে। এর ফলে, রাজ্য ও কেন্দ্রের মধ্যে সম্পর্ক আরও সুদৃঢ় হয়েছে।
রাষ্ট্রপতি বলেন, জাতির জনক মহাত্মা গান্ধী সাধারণ মানুষের অধিকার ও কর্তব্যের যে কথা বলতেন তা আমাদের সংবিধানে বর্ণিত রয়েছে। নাগরিকরা যেমন অধিকার সম্পর্কে সচেতন, সেরকমই তাঁদের কর্তব্যের প্রতিও তাঁরা যাতে সচেতন থাকেন সেটা আমাদের সংসদ নিশ্চিত করে। শ্রী কোবিন্দ বলেন, অধিকার এবং কর্তব্য একই মুদ্রার দুই পিঠ। মৌলিক অধিকারের মধ্যেই বাক্-স্বাধীনতার কথা উল্লেখ রয়েছে। আমাদের এমনভাবে কর্তব্য পালন করতে হবে যাতে আমাদের অধিকার সুরক্ষিত থাকে বলে রাষ্ট্রপতি মন্তব্য করেন।
CG/SS/DM
(Visitor Counter : 79